Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 969

1. évfolyam „A” tagozat Fejlesztési feladatok – Tananyag Zenei ismeretek, a hangszerkezelés fejlesztése – A hangszer megszólaltatása helyes verõtartással és testtartással. (Kisnövésû gyermekeknél álló helyzetben.) – Adott ritmusok tapsolása, kopogása és hangszeren való megszólaltatása. – Adott ritmusra való rögtönzés a hangszeren. – A gyermek által már ismert gyermekdalok játszása (egyre nagyobb hangterjedelemmel). – Skálák. – Egyszerûbb dunántúli dallamok cimbalmozása. – Egyszerû moldvai énekes dallamok cimbalmozása. – A cimbalom magyarországi története röviden. Követelmény Ismert gyermekdalok, dunántúli ugrósok egyszerûsített dallama, moldvai énekes dallamok, 4 ütemes, egyszerû ritmusú és dallamú „példa” (pl. még nem ismert gyermekjátékdallam) hallás utáni „visszhangozása”. C–dúr és a–moll, skála és hármashangzat felbontás két oktáv terjedelemben. Dúr és moll hangzatok hallás utáni megkülönböztetése. Az egyik kéz egyenletes mérõütése mellett, a másik kéz nyolcad és tizenhatod ütése váltott kézzel, lassú tempóban. Amennyiben magassága már elegendõ, kezdje el megtanulni a pedál kezelését. Legyen képes játékos formában rögtönözni is. Az év végi vizsga javasolt anyaga – Dunántúli ugrós dallamok elõadása zenekari kísérettel.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes